
6 DR 30.6.2009 

 
 

Malah di kementerian, kita berada dalam, stage dengan izin, final stage, di mana 
maklum balas yang telah pun kita kutip akan saya bawa kepada Kabinet untuk meminda 
akta ini supaya isu seperti mana Yang Berhormat bawa tadi akan diberi perhatian supaya 
implementasi akta keganasan ini efektif dan efisien. Terima kasih. 

Puan Hajah Nancy binti Shukri [Batang Sadong]: Terima kasih Tuan Yang di-
Pertua. Yang Berhormat Menteri, saya hendak bertanya oleh kerana kita nampak 
keganasan ini telah makin meluas. Jadi apakah perancangan yang dibuat oleh kementerian 
untuk keseluruhan negara kita supaya lebih ramai wanita, terutama sekali mereka dari luar 
bandar faham apa itu keganasan untuk mereka. Berapakah peruntukan untuk program 
yang dirancangkan, kalau ada, untuk seluruh negara? Terima kasih. 

Dato Sri Shahrizat Abdul Jalil: Terima kasih Yang Berhormat. Saya hendak 
maklumkan bahawa di dalam penyelidikan yang telah dijalankan oleh pihak-pihak experts, 
saya hendak maklumkan bahawa salah satu sebab keganasan ini berlaku ialah ada 
anggapan sama ada daripada kaum bapa mahupun daripada wanita bahawa tidak ada 
kesaksamaan gender. Salah satu sebab kenapa keganasan berlaku ialah kerana satu pihak 
merasakan beliau boleh menguasai pihak yang lain. Selalunya, malangnya wanita yang 
menjadi mangsa.  Maka dengan itu kami di kementerian.. 

Datuk Haji Mohamad bin Haji Aziz [Sri Gading]:  Tidak ada rasa cinta.   

Dato Sri Shahrizat Abdul Jalil:  Betul Yang Berhormat.  [Ketawa]  Ya, memang 
betul, Yang Berhormat.  Saya harap Yang Berhormat pun akan menentukan bila bercakap-
cakap dengan Ahli Parlimen atau Wakil Rakyat, buatlah program seperti ini di kawasan 
Parlimen masing-masing.   

Jadi Yang Berhormat, saya hendak maklumkan dari kementerian, kita telah pun 
menjalankan beberapa program untuk mendedahkan isu-isu keganasan rumah tangga ini 
dan kita akan mula juga program dengan izin, gender sensitization untuk semua yang 
terlibat dan saya harap melalui program gender sensitization ini akan ada pendedahan 
kepada semua kaum bapa dan juga wanita bahawa ini adalah satu jenayah yang tidak 
boleh kita biar menular di negara kita.  Terima kasih. 

3. Datuk Richard Riot anak Jaem [Serian] minta Menteri Kemajuan Luar Bandar 
dan Wilayah menyatakan, rancangan kerajaan untuk membangun kawasan luar bandar di 
negeri Sarawak lebih-lebih lagi di kawasan Parlimen Serian dari segi 

(a) bekalan elektrik luar bandar dan bekalan air luar bandar; dan 

(b) jalan kampung / jalan luar bandar dan lampu jalan kampung. 

 

Timbalan Menteri Kemajuan Luar Bandar dan Wilayah II [Tuan Joseph Entulu 
anak Belaun]: Terima kasih Tuan Yang di-Pertua. Untuk makluman Yang Berhormat, 
kementerian ini sentiasa berusaha bagi memastikan penduduk luar bandar di seluruh 
negara terutamanya di kawasan pedalaman negeri Sarawak dapat menikmati kemudahan 
asas seperti bekalan elektrik, bekalan air bersih dan jalan berturap. Justeru itu kerajaan 
akan meneruskan pelaksanaan projek bekalan elektrik luar bandar, bekalan air luar bandar, 
jalan luar bandar, projek jalan kampung dan projek lampu jalan kampung.  Bagi memastikan 
semua penduduk di kawasan di seluruh negara termasuk di negeri Sarawak mendapat 
kemudahan infrastruktur yang sempurna.   

Khusus bagi pelaksanaan projek BELB di negeri Sarawak, kerajaan dalam tempoh 
Rancangan Malaysia Kesembilan telah memperuntukkan sejumlah RM637.56 juta. Amaun 
ini bersamaan dengan 38 peratus dari keseluruhan peruntukan Program Bekalan Elektrik 
Luar Bandar di dalam tempoh Rancangan Malaysia Kesembilan. Dengan peruntukan 
tersebut, kementerian mensasarkan untuk meningkatkan liputan bekalan elektrik di negeri 
Sarawak kepada 90 peratus menjelang akhir tahun 2010 berbanding 84 peratus sekarang.   

Bagi kawasan Parlimen Serian, kementerian telah melaksanakan 18 projek BELB 
yang bernilai RM21.9 juta dan memberi manfaat kepada 1,640 buah rumah. Semua projek 
ini telah pun disiapkan dan pengguna juga telah pun membuat penyambungan bekalan 
elektrik. 



Malah di kementerian, kita berada dalam, stage dengan izin, final stage, di mana maklum balas yang telah pun kita kutip akan saya bawa kepada Kabinet untuk meminda akta ini supaya isu seperti mana Yang Berhormat bawa tadi akan diberi perhatian supaya implementasi akta keganasan ini efektif dan efisien. Terima kasih. Puan Hajah Nancy binti Shukri [Batang Sadong]: Terima kasih Tuan Yang di- Pertua. Yang Berhormat Menteri, saya hendak bertanya oleh kerana kita nampak keganasan ini telah makin meluas. Jadi apakah perancangan yang dibuat oleh kementerian untuk keseluruhan negara kita supaya lebih ramai wanita, terutama sekali mereka dari luar bandar faham apa itu keganasan untuk mereka. Berapakah peruntukan untuk program yang dirancangkan, kalau ada, untuk seluruh negara? Terima kasih. Dato Sri Shahrizat Abdul Jalil: Terima kasih Yang Berhormat. Saya hendak maklumkan bahawa di dalam penyelidikan yang telah dijalankan oleh pihak-pihak experts, saya hendak maklumkan bahawa salah satu sebab keganasan ini berlaku ialah ada anggapan sama ada daripada kaum bapa mahupun daripada wanita bahawa tidak ada kesaksamaan gender. Salah satu sebab kenapa keganasan berlaku ialah kerana satu pihak merasakan beliau boleh menguasai pihak yang lain. Selalunya, malangnya wanita yang menjadi mangsa. Maka dengan itu kami di kementerian.. Datuk Haji Mohamad bin Haji Aziz [Sri Gading]: Tidak ada rasa cinta. Dato Sri Shahrizat Abdul Jalil: Betul Yang Berhormat. [Ketawa] Ya, memang betul, Yang Berhormat. Saya harap Yang Berhormat pun akan menentukan bila bercakap- cakap dengan Ahli Parlimen atau Wakil Rakyat, buatlah program seperti ini di kawasan Parlimen masing-masing. Jadi Yang Berhormat, saya hendak maklumkan dari kementerian, kita telah pun menjalankan beberapa program untuk mendedahkan isu-isu keganasan rumah tangga ini dan kita akan mula juga program dengan izin, gender sensitization untuk semua yang terlibat dan saya harap melalui program gender sensitization ini akan ada pendedahan kepada semua kaum bapa dan juga wanita bahawa ini adalah satu jenayah yang tidak boleh kita biar menular di negara kita. Terima kasih. 3. Datuk Richard Riot anak Jaem [Serian] minta Menteri Kemajuan Luar Bandar dan Wilayah menyatakan, rancangan kerajaan untuk membangun kawasan luar bandar di negeri Sarawak lebih-lebih lagi di kawasan Parlimen Serian dari segi (a) bekalan elektrik luar bandar dan bekalan air luar bandar; dan (b) jalan kampung / jalan luar bandar dan lampu jalan kampung. Timbalan Menteri Kemajuan Luar Bandar dan Wilayah II [Tuan Joseph Entulu anak Belaun]: Terima kasih Tuan Yang di-Pertua. Untuk makluman Yang Berhormat, kementerian ini sentiasa berusaha bagi memastikan penduduk luar bandar di seluruh negara terutamanya di kawasan pedalaman negeri Sarawak dapat menikmati kemudahan asas seperti bekalan elektrik, bekalan air bersih dan jalan berturap. Justeru itu kerajaan akan meneruskan pelaksanaan projek bekalan elektrik luar bandar, bekalan air luar bandar, jalan luar bandar, projek jalan kampung dan projek lampu jalan kampung. Bagi memastikan semua penduduk di kawasan di seluruh negara termasuk di negeri Sarawak mendapat kemudahan infrastruktur yang sempurna. Khusus bagi pelaksanaan projek BELB di negeri Sarawak, kerajaan dalam tempoh Rancangan Malaysia Kesembilan telah memperuntukkan sejumlah RM637.56 juta. Amaun ini bersamaan dengan 38 peratus dari keseluruhan peruntukan Program Bekalan Elektrik Luar Bandar di dalam tempoh Rancangan Malaysia Kesembilan. Dengan peruntukan tersebut, kementerian mensasarkan untuk meningkatkan liputan bekalan elektrik di negeri Sarawak kepada 90 peratus menjelang akhir tahun 2010 berbanding 84 peratus sekarang. Bagi kawasan Parlimen Serian, kementerian telah melaksanakan 18 projek BELB yang bernilai RM21.9 juta dan memberi manfaat kepada 1,640 buah rumah. Semua projek ini telah pun disiapkan dan pengguna juga telah pun membuat penyambungan bekalan elektrik.